Desember 2014 – Attie se koffietafel.
Maand: Desember 2014
Kersdag kan 'n mens nogal met gemengde gevoelens laat. Aan die een kant die rustigheid en die vrede wat eintlik net met 'n kersoggend gepaard kan gaan. Rustigheid omdat alles toe tog gedoen gekom het. Rustigheid, sommer net omdat dit Kersdag is en dit is hoe dit veronderstel is om te wees.
Die gemengde gevoelens kom wanneer jy jouself toelaat om bietjie te dink oor alles wat gebeur en wat besig is om te gebeur. Op Oukersaand wanneer persente gewoonlik oopgemaak word en op Kersdag self wanneer ons kerk toe gaan. As jy jouself net so 'n bietjie kans gee om te dink, dan wonder jy: Is dit nou waaroor al die bohaai gegaan het? Is daar nie meer as net dit wat ons nou hier beleef nie?
Hierdie gemengde gevoelens maak dat 'n mens dalk dink dat as jy volgende jaar net 'n klein bietjie meer moeite met familie en vriende en geskenke en vakansiereëlings doen, dan sal die dag dalk vir jou ook anders wees.
Die wat op 'n Kersfeesmore kerk toe gaan beleef hierdie gevoel dalk nog meer. Ons ken die verhaal nou al so goed. Dalk al te goed. Ons probeer ons indink in hoe dit moes gewees het om Josef of Maria of een van die herders of een van die wyse manne te wees. Lees voort "Preek: Kersdag 2014 Hebreërs 1:1-10" →
Die gelofte is op 16 Desember 1838 by Bloedrivier afgelê. Andries Pretorius was die bevelvoerder van die Voortrekkers. Sarel Cilliers was die predikant. Dit wat ons vandag as die gelofte ken, was op die oggend van 16 Desember deel van die gebed tydens die oggendgodsdiens wat deur Sarel Cilliers waargeneem is.
Hy het onder andere gebid:
Hier staan ons voor die Heilige God van hemel en aarde om 'n gelofte aan Hom te doen, dat, as Hy ons sal beskerm en ons vyand in ons hand sal gee, ons die dag en datum elke jaar as 'n dankdag soos 'n Sabbat sal deurbring; en dat ons 'n huis tot Sy eer sal oprig waar dit Hom behaag, en dat ons ook aan ons kinders sal sê dat hulle met ons daarin moet deel tot nagedagtenis ook vir die opkomende geslagte. Want die eer van Sy naam sal verheerlik word deur die roem en die eer van oorwinning aan Hom te gee.
Dit is dus 176 jaar terug wat die gelofte afgelê is. Byna 180 jaar het verloop. Met groot vrymoedigheid kan ons sê: Niks is meer dieselfde nie. Om die minste te sê, die Afrikanervolk is nie die dieselfde nie. Gelofte is in sommige geselskappe 'n moeilike saak. Mense twyfel nie noodwendigheid aan die opregtheid van die wat die gelofte afgelê het nie. Hulle was eerlik, hulle wou opreg en gehoorsaam wees.
Die geskiedenis vertel vir ons dat selfs Andries Pretorius dit nie getrou gevier nie. Lees voort "Preek: Geloftediens 16 Desember 2014" →
Desember 16, 2014	 1
Preek Sondag 14 Desember 2014: Tussen julle is daar Iemand… (Joh 1:26)
Die evangelie van Johannes is geskryf om en by 90 n.C. Van die vier evangelies is Johannes die een wat laaste geskryf is. Johannes is anders as die ander drie evangelies. Terwyl die ander drie evangelies baie inhoud met mekaar deel, skryf Johannes sy evangelie op so 'n manier dat dit duidelik is dat hy nie baie op hulle staat gemaak het nie. Johannes vertel byvoorbeeld van die geboorte van Jesus nie.
Die evangelie begin by die begin, die skepping. Johannes wil in besonder aantoon dat die hoofkarakter waaroor die evangelie gaan, reg in die begin reeds bestaan het. Alles het deur Hom, die Een oor wie die evangelie gaan, tot stand gekom. (1:2)
Geboorte van 'n nuwe wêreldorde
Tog is hier 'n geboorteverhaal in hierdie evangelie. Hierdie geboorteverhaal vertel van die bedoeling agter die geboorte van die Messias. Die Messias se geboorte is ook in besonder die geboorte van 'n nuwe wêreldorde. Lees voort "Preek Sondag 14 Desember 2014: Tussen julle is daar Iemand… (Joh 1:26)" →